ખોખરા રેલવે ઓ‍વરબ્રિજ વર્ષ ૧૯૬૦માં અને સારંગપુર રેલવે ઓવરબ્રિજ તેનાથી પણ ૨૦ વર્ષ જૂનો હોઈ વર્ષ ૧૯૪૦માં ટ્રાફિક માટે ખુલ્લો મુકાયો હતો. કોર્પોરેશન દ્વારા રિસ્ટોરેશનની કામગીરી માટે ફિઝિબિલિટી સ્ટડી કરી અંદાજ બનાવી ટેન્ડર તૈયાર કરવા તેમજ જે તે પ્રોજેક્ટના થર્ડ પાર્ટી ઈન્સ્પેક્શન માટે કસાડ કન્સલ્ટન્ટની નિમણૂક કરાઈ છે. મ્યુનિ. સત્તાવાળાએ છેક ગત તા.૨૩ મે, ૨૦૧૩થી કસાડ કન્સલ્ટન્ટને પ્રોજેક્ટ કોસ્ટના ૧.૪૦ ટકા તથા સર્વિસ ટેક્સની ફી સાથે વર્કઓર્ડર આપ્યો છે.